ทองประกายแสด (ละครโทรทัศน์ปี พ.ศ. 2567)

ทองประกายแสด เป็นละครโทรทัศน์ไทยแนวจินตนิยมชีวิตที่สร้างจากนวนิยายชื่อเดียวกันของสุวรรณี สุคนธา ผลิตโดยเดอะ วัน เอ็นเตอร์ไพรส์, เช้นจ์2561 และบริษัทเก้งกวางแก๊ง นำแสดงโดยพิมพ์ชนก ลือวิเศษไพบูลย์, เจษฎ์พิพัฒ ติละพรพัฒน์, สิทธา สภานุชาติ, ยุกต์ ส่งไพศาล, สหรัถ สังคปรีชา, จิรายุ ละอองมณี, ยุทธนา เปื้องกลาง, พศุตม์ บานแย้ม, สมชาย เข็มกลัด และปราโมทย์ ปาทาน เล่าเรื่องราวของผู้หญิงคนหนึ่งที่ใฝ่ฝันอยากเข้าสังคมชั้นสูง และความสัมพันธ์ของเธอกับผู้ชายหลายคน ออกอากาศทุกวันพุธ–พฤหัสบดี เวลา 20.30 น. ทางช่องวัน 31 ระหว่างวันที่ 14 สิงหาคม ถึง 23 ตุลาคม พ.ศ. 2567 และกลับมาฉายใหม่อีกครั้ง เป็นออกอากาศรีรัน ระหว่างวันที่ 8 กรกฎาคม ถึง 9 กันยายน พ.ศ. 2568 ในเวลาเดียวกัน 20.30 น. 

 เรื่องย่อ 
ละครเรื่องนี้เป็นเรื่องราวของ “ทองดี” หรือ “ทองประกาย” ผู้ใฝ่ฝันถึงชื่อเสียง เงินทอง และเกียรติยศ เรื่องราวเริ่มต้นขึ้นจากหญิงสาวคนหนึ่งที่ทำงานในร้านขายของชำจากจังหวัดอ่างทอง เธอใฝ่ฝันถึงสิ่งดี ๆ ที่เสน่ห์และความงามของเธอจะมอบให้ มีผู้ชายมากมายเข้ามาในชีวิตเธอ แต่เธอกลับมองว่าพวกเขาเป็นเพียงบันไดสู่สังคมชั้นสูง

 นักแสดง 
 นักแสดงหลัก 
 นักแสดง  ตัวละคร  ข้อมูลตัวละคร พิมพ์ชนก ลือวิเศษไพบูลย์ ทองดี บุญพูลทรัพย์/ทองประกาย จรัสฤดี เธอถูกแม่แท้ ๆ ทอดทิ้งตั้งแต่ยังเด็ก และถูก กิม เจ้าของร้านขายของชำที่ยังไม่ได้แต่งงานเลี้ยงดู เธอถูกแม่บุญธรรมทำร้ายร่างกาย ซึ่งทำให้เธอโหยหา "ความรัก" เธอให้คำมั่นสัญญาว่าจะใช้ชีวิตให้ทุกคนอิจฉา แม้ว่าทุกคนจะวิจารณ์เธอว่าพึ่งพาผู้ชายเพื่อก้าวขึ้นสู่จุดสูงสุดก็ตาม เจษฎ์พิพัฒ ติละพรพัฒน์  มนตรา นักร้อง นักดนตรี ในไนท์คลับของเสี่ยบุ๋นและสารวัตรมิตร เป็นสามีคนที่ 5 ของทอง ซึ่งเป็นคนที่ทองรักมากที่สุด เสียชีวิตจากอุบัติเหตุรถคว่ำ ยุกต์ ส่งไพศาล สารวัตรมิตร สามีคนที่ 4 ของทอง นายตำรวจใหญ่น้องชายของเสี่ยบุ๋น แม้จะถูกพี่ชายกดขี่มาตลอด แต่เขาก็โต้กลับด้วยการโน้มน้าวให้ทองและมาลีมาเป็นสายลับให้ ส่งผลให้แก๊งค้ายาเสพติดของเสี่ยบุ๋นถูกทลายไป ถึงแม้ว่าสุดท้ายจะจับพี่ชายไม่ได้ แต่เขาก็เข้าครอบครองสาว ๆ ของพี่ชายเพื่อแสดงให้เห็นถึงชัยชนะ แต่สุดท้ายโดนจับเข้าคุก จิรายุ ละอองมณี  พิสุทธิ์ สามีคนแรกของทอง หนีเข้ากรุงเทพฯด้วยกัน เป็นคนที่รักทองด้วยความจริงใจ เสียชีวิตจากการถูกเจ้าของโรงรับจำนำยิงตาย ยุทธนา เปื้องกลาง ดำเกิง ผู้กำกับภาพยนตร์และทายาทบริษัทค่ายหนังชื่อดัง สามีคนที่ 7 ของทอง ถูกจับในคดีพนัน สมชาย เข็มกลัด เสี่ยบุ๋น สามีคนที่ 3 ของทอง พี่ชายของสารวัตรมิตร เป็นเจ้าของไนท์คลับที่มนตราทำงานอยู่ ปราโมทย์ ปาทาน บุญเทียม (บีที) โมเดลลิ่ง และเป็นสามีคนที่ 6 ของทอง โรคจิต เสียชีวิตจากการฆ่าตัวตาย สิทธา สภานุชาติ  วีระชัย สามีคนที่ 2 ของทอง เจ้าของห้องในคอนโดที่ปล่อยให้ทองเช่า หึงโหด ลงมือทำร้ายทองอยู่เป็นประจำ เสียชีวิตจากการถูก ใหญ่ ลูกน้องคนสนิทแทง พศุตม์ บานแย้ม โฬม สามีคนที่ 8 ของทอง เป็นมือขวาคนสนิทของท่านรัฐมนตรีประจักษ์ ร่วมมือกับคุณหญิงอนงค์ ฉีดยาพิษใส่ท่านประจักษ์ แต่สุดท้ายถูกมือปืนที่ท่านประจักษ์จ้างไว้ยิงตายคารถพร้อมกับท่านประจักษ์และคุณหญิงอนงค์ สหรัถ สังคปรีชา  ท่านประจักษ์ สามีคนที่ 9 และคนสุดท้ายของทอง รัฐมนตรีชื่อดัง มีความรักและความจริงใจให้กับทอง ถึงขั้นยกมรดกทั้งหมดให้ทอง

 การผลิต 
ละครเรื่อง ทองประกายแสด ได้มีการประกาศสร้างในเดือนมกราคม พ.ศ. 2564 มีการฟิตติ้งเสื้อผ้าของนักแสดงเมื่อวันที่ 27 กรกฎาคม พ.ศ. 2566} นวนิยายเรื่องทองประกายแสดเคยถูกนำมาสร้างเป็นภาพยนตร์แล้ว 2 ครั้ง และอีก 5 ครั้งถูกสร้างเป็นละครโทรทัศน์ การอ่านบทภาพยนตร์เกิดขึ้นในเดือนตุลาคมของปีเดียวกัน และเริ่มการถ่ายทำอย่างเป็นทางการในเดือนพฤศจิกายน  

ช่องวัน 31 ปล่อยตัวอย่างละครในงาน “วันสนั่นจอ” ที่จัดขึ้นเมื่อวันที่ 30 มิถุนายน พ.ศ. 2566

เมื่อวันที่ 1 กรกฎาคม พ.ศ. 2567 หลังจากการเตรียมงานและถ่ายทำเป็นเวลา 3 ปี เอกสิทธิ์ ตระกูลเกษมสุข ผู้กำกับของเรื่องได้ประกาศผ่านอินสตาแกรมว่าละครเรื่องนี้ปิดกล้องเรียบร้อยแล้ว และมีกำหนดออกอากาศในเดือนสิงหาคม

 อ้างอิง 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์โดยเช้นจ์2561
หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ที่ถ่ายทำในกรุงเทพมหานคร
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์โดยเก้ง กวาง แก๊ง
หมวดหมู่:ละครโทรทัศน์แนวประโลมโลกไทย